Fi stqarrija l-Gvern qal li l-attakk fuq l-istituzzjonijiet li qiegħda tagħmel l-Oppożizzjoni hija intiża biss biex tipprova tfixkel ix-xogħol serju li qiegħed jagħmel il-Gvern biex ikisser il-korruzzjoni li bdiet tiekol lill-pajjiż taħt il-Partit Nazzjonalista fil-Gvern Fi stqarriija l-Gvern qal li li l-Pulizija hija fil-libertà li tieħu l-azzjoni li tħoss li għandha tieħu. Ingħad li l-Gvern qed jimxi ma’ Avviż Legali li nħareġ taħt Gvern Nazzjonalista fl-2006 ukoll wara parir tal-Avukat Ġenerali. Il-Gvern staqsja jekk l-Oppożizzjoni hijiex tipprova tipproteġi lil min fil-passat, taħt Gvern Nazzjonalista, kien qed imexxi rackets sħaħ ta’ serq u korruzzjoni. Il-Gvern sostna li mix-xogħol li qed isir qed joħroġ ċar li l-Gvern irid ikisser il-ħajt ta’ omertà li nbena madwar rackets sħaħ ta’ korruzzjoni li nbnew matul is-snin taħt diversi amministrazzjonijiet li għaddew. PN: Indħil politiku fil-każ tal-ismart meters Aktar qabel f’konferenza tal-aħbarijiet, il-Viċi Kap tal-Partit Nazzjonalista Beppe Fenech Adami qal li dak li xehed l-ispettur tal-pulizija fil-Qorti jikkonferma l-indħil politiku biex il-pulizija ma tipproċedix kontra min ikkorrompa l-uffiċjali tal-Enemalta. L-avukat Fenech Adami qal li dan hu każ serju ħafna. Qal li l-Prim Ministru għandu jerfa’ r-responsabilità politika waqt li sejjaħ għar-riżenja tal-Kummissarju tal-Pulizija li qal li ċeda għall-pressjoni politika. Il-Vici Kap Nazzjonalista qal li dan ixxejjen dak li qal is-Segretarju Parlamentari Owen Bonnici l-gimgħa l-oħra meta ġie rapportati jgħid li “l-pulizija hija ħielsa tieħu azzjoni kriminali fil-każ”.